Source: http://docplayer.hu/410697-A-vezeto-allasu-munkavallalokra-vonatkozo-szabalyozas.html
Timestamp: 2018-06-17 22:24:38
Document Index: 36328348

Matched Legal Cases: ['Bíróság ', 'Bíróság ', 'bíróság ', 'bíróság ', 'Bíróság ', 'Bíróság ', 'bíróság ', 'Bíróság ', 'Bíróság ', 'Bíróság ', 'bíróság ', 'Bíróság ', 'Bíróság ', 'Bíróság ', 'bíróság ']

A VEZETŐ ÁLLÁSÚ MUNKAVÁLLALÓKRA VONATKOZÓ SZABÁLYOZÁS * - PDF
A VEZETŐ ÁLLÁSÚ MUNKAVÁLLALÓKRA VONATKOZÓ SZABÁLYOZÁS *
Download "A VEZETŐ ÁLLÁSÚ MUNKAVÁLLALÓKRA VONATKOZÓ SZABÁLYOZÁS *"
1 MÁRKUS ANETT A VEZETŐ ÁLLÁSÚ MUNKAVÁLLALÓKRA VONATKOZÓ SZABÁLYOZÁS * Gondos ember csak arra vállalkozik, amihez ért és amit tud. Frank Ignác BEVEZETÉS Frank Ignác múlt században tett megállapítása napjainkban is tanulsággal szolgál. Benne rejlik, hogy a saját tudás, tapasztalat és tehetség olykor nem elegendő, hanem újabb és újabb ismeretek elsajátítása szükséges az emberi tevékenységek egyre magasabb fokán. A szellemi tőke gyarapításával legyőzhetők az akadályok. Szüntelen újratermelődésük azonban sejteti, hogy az élet végeláthatatlan lehetőségeket kínál az alkotó ember számára. A munkavégzés során is a velünk született adottságainkat, és tanult, kifejlesztett képességeinket igyekszünk kamatoztatni. A vezető szerepben tevékenykedő munkavállalóknak a tudásbeli korlátokon felül különböző érdekekkel is számolniuk kell. A versenyszférában a kiemelkedő pozícióban lévő személyek elsősorban a tulajdonosi törekvéseket hivatottak szolgálni. Ezek maradéktalan érvényesülése után valósíthatják csak meg saját elképzeléseiket. Szakmai felkészültségükön túl számos olyan tulajdonsággal kell rendelkezniük, amely alkalmassá teszi őket arra, hogy megbirkózzanak a velük szemben támasztott követelményekkel. Munkaviszonyból származó speciális jogaikat és kötelezettségeiket az évi XXII. törvény, azaz a munka törvénykönyve (a továbbiakban: Mt.) X. fejezete szabályozza, amennyiben vezető állású munkavállalóknak minősülnek. Az Mt. hatályából következően e fogalom nem öleli fel a köztisztviselői és a közszolgálati intézményvezetőket. Státuszukra a köztisztviselőkről szóló évi XXIII. törvény és a közalkalmazottak jogállásáról szóló évi XXXIII. törvény, illetve ezek végrehajtási rendeleteinek a szabályai az irányadók. Dolgozatom, amint címében is benne foglaltatik, nem terjed ki ez utóbbi jogviszonyokra. Hangsúlyos szerepet kap benne a gazdasági társaságok élén álló vezető tisztségviselők helyzetének értékelése. A munkajog és a társasági jog összhangját kereső elméleti és gyakorlati kérdéseket, valamint a problémákra megoldást kínáló válaszokat foglalom össze. * A szerző az ELTE SZIF jogász szak V. évfolyamának hallgatója. A dolgozat konzulense: Hágelmayer Istvánné. A dolgozat a XXV. OTDK Jogtudományi Szekciójának Munka- és szociális jog (XIV) tagozatán II. díjat nyert. 293
2 MUNKAJOG I. A VEZETÉSI VISZONY ÉS A VEZETŐI SZEREP A munkajogviszony olyan komplex jogi kategória, amely nemcsak a munka, hanem az elosztás és a vezetés viszonyainak meghatározott körét is magában foglalja. 1 Leegyszerűsítve e fogalom utolsóként említett szegmensét elmondható, ha egy munkafolyamatban legalább két személy részt vesz, közülük az egyikre már vezetői szerep hárul, azaz a másikra kötelező döntéseket, rendelkezéseket hozhat. Ez a tevékenység háromféle módon realizálható: vezetéssel, igazgatással, vagy irányítással. 2 A vezetés a legáltalánosabb fogalom, amelynél az alárendeltek részlettevékenységét is közvetlenül a vezető, és nem egy apparátus határozza meg. Az igazgatás ehhez képest eleve csak szervezetekre vonatkozhat, és egy szervek (vezetői kar) által közvetített vezetést jelent. Ezt jól tükrözi, hogy a nagyobb vállalatok élén álló személyt vezérigazgatónak, a szervezeti egységek főnökeit pedig igazgatónak nevezik. Az irányítás fogalma is kevesebb a vezetésnél, hiszen a fölérendelt személy csak az elérendő célt, és a teljesítés egyes részleteit határozza meg kötelezően, önállóságot hagyva a döntés végrehajtójának. Román László a nagyobb cégek illetve intézmények esetében a vezetőket oly módon definiálta, miszerint a szervezet azon részei, természetes személy tagjai, akiknek beosztottjai vannak. Ezen a ponton eltekintve az első számú vezető helyzetétől azonban egy érdekes Janus-arcú jelenséget lehet felfedezni. Az egyes egységek élén álló személyek ugyanis, maguk is beosztottak és így a szervezettel szemben kötelezettek, míg másokkal, nevezetesen az alárendelt alkalmazottakkal szemben jogosítottak. A nem vezető állású munkavállalók esetében a jogalkotó alapvetően azt feltételezi, hogy a munkát végző személy gyengébb pozícióban van, aki ezért a jogi normák biztosította támogatás nélkül érdekeit csak hosszadalmas, vagy kilátástalannak tűnő küzdelmek árán tudná érvényesíteni. Ezzel szemben a vezető beosztású személy olyan munkavállalónak minősül, aki nem áll ilyen kiszolgáltatott helyzetben, ezért a védelme szűkebb, így például nem terjed ki rá a felmondási tilalom és korlát szabálya, főszabály szerint rendkívüli munkaidőben végzett munkájáért sem jár díjazás. Amennyiben sokoldalú, kiváló képességekkel és tudással rendelkezik, a cég igyekszik magához láncolni. Ennek jogi instrumentuma lehet a szakmai előmenetel, vagy a nyereségből való részesedés garantálása polgári jogi megállapodásokkal. 3 Nem feledhető el azonban, hogy a munkaviszony olyan személyes kötelem, amelyben természetesen a vezető beosztású is személyiségi jogainak teljességével vesz részt. E jogok érvényesülésének útja nem vezethet zsákutcába, vagyis a felek szerződési szabadságának elve sem emelhet falakat e fundamentális értékek teljesülése elé. II. A VEZETŐ ÁLLÁSÚ MUNKAVÁLLALÓKRA VONATKOZÓ JOGI RENDELKEZÉSEK 1. A JOGI SZABÁLYOZÁS MÓDJA Az Mt. egységesen tartalmazza a munkajogviszonyra vonatkozó általános szabályokat, valamint a vezető pozícióban lévő munkavállalók eltérő jogairól és kötelezettségeiről is 294
3 MÁRKUS A.: A VEZETŐ ÁLLÁSÚAKRA VONATKOZÓ SZABÁLYOZÁ S rendelkezik. Ehhez hasonló koncepció létezik a francia és a svájci jogban is. A nyugateurópai államokban négy további megoldás alakult ki. 4 Elsőként említeném Nagy- Britanniát, ahol e munkavállalói csoportra nézve semmilyen speciális szabályozás nem ismeretes. Az ezzel ellentétes másik utat Spanyolország képviseli, itt az általános munkajogi szabályok nem, csupán külön törvényekben foglalt rendelkezések hatnak ki helyzetükre. Az első két változat között átmenetet alkot a német jog, amely a generális előírások mellett szétszórtan, különböző jogszabályokban rendezi a munkaidő, a díjfizetés, a szabadság és a felmondásvédelem intézményét. Ehhez áll közel az említett magyar szabályozás. A negyedik megoldást a dán példa szolgáltatja, ahol az országos kollektív szerződés amely minden alkalmazottra vonatkozik rendezi a vezető munkavállalók jogi helyzetét. A külföldi jogalkotás ismertetése után a hazai szabályozást szeretném a lehető legteljesebben ismertetni. Az Mt. hatálya alá tartozó munkáltatók számos szervezeti formával rendelkezhetnek. Így például lehetnek magánmunkáltatók vagy alapítványok. Vizsgálódásom szempontjából legfontosabbak a gazdasági társaságok, amelyeknél kötelező vezető tisztségviselő alkalmazása, mert az évi CXLIV. törvény (a továbbiakban Gt.) szerint az ügyvezetéssel kapcsolatos hatás- és jogkörök ehhez a tisztséghez tapadnak. 5 Ennek megfelelően a Gt. rendelkezéseit is górcső alá fogom venni. Utalásszerűen kitérek majd az egyes speciális törvények hatálya alá tartozó munkáltatók (pl. hitelintézetek) vezetőinek jogállására. 2. A VEZETŐK KÖRE Az Mt (1) bekezdése értelmében a törvény alkalmazásában vezető állású munkavállaló a munkáltató vezetője, valamint helyettese. A 188/A. (1) bekezdése szerint a tulajdonos, illetőleg a tulajdonosi jogokat gyakorló szerv a munkáltató működése szempontjából meghatározó jelentőségű munkakör tekintetében előírhatja, hogy az ilyen munkakört betöltő munkavállaló a 190. (3) bekezdése, 191., 192., illetve a 193. (2)- (4) bekezdése alkalmazásában vezetőnek minősül. A Gt. 21. (1) bekezdése kimondja, hogy a gazdasági társaságok ügyvezetését a vezető tisztségviselők látják el. A 21. (2) bekezdése pedig felsorolja az előbbi személyek cégformánkénti megfelelőjét: közkereseti és betéti társaságnál az üzletvezetésre jogosult tag (tagok), közös vállalatnál és egyesülésnél az igazgató, korlátolt felelősségű társaságnál az ügyvezető(k). A Gt. 21. (3) bekezdése külön foglalkozik a részvénytársaság vezetésével és kimondja: a részvénytársaság ügyvezetését zártkörűen működő részvénytársaság alapító okiratának eltérő rendelkezése hiányában az igazgatóság látja el, és az igazgatóság tagjai minősülnek vezető tisztségviselőknek. A társasági törvény ezen szakaszának megítélése aprólékos elemzést igényel, és az értelmezése körül kialakult ellentétes nézőpontokat a későbbiekben részletesen bemutatom. A vezető tisztségviselő jogviszonyáról a Gt. 30. (3) bekezdése megállapítja: ha e tisztséget nem munkaviszony keretében látja el, akkor jogviszonyára a Polgári Törvénykönyv (a továbbiakban: Ptk.) megbízási szerződésre vo- 295
4 MUNKAJOG natkozó szabályai megfelelően irányadók. A továbbiakban a fent említett törvényi fogalmakat szeretném kibontani A munkáltató vezetője Az Mt. e fogalom alatt az adott szervezet első számú vezetőjét érti. E pozíciót nem nehéz meghatározni abban az esetben, ha a munkáltató egyszemélyi vezetés alatt áll. A gyakorlatban azonban előfordul, hogy a munkaszervezetet több, egymás mellé rendelt személy vezeti, és mindannyian munkaviszonyban látják el a feladataikat. Ebben az esetben valamennyien vezető állású munkavállalónak minősülnek az Mt a alapján. Vita alakult ki a szakirodalomban a tekintetben, hogy mi a jogi megítélése a szervezet élén álló munkavállaló jogállásának, ha a gazdasági társaságnál tevékenykedő vezető tisztségviselők nem állnak munkaviszonyban. Az nem kétséges, hogy az utóbbi személyek jogviszonyára nem alkalmazható az Mt. hivatkozott rendelkezése. A vélemények azonban megoszlanak azon a ponton, hogy az olyan munkavállaló, akire szintén vezetői szerep hárult, vezető állásúnak minősül-e az Mt a alapján. Az egyik álláspont 6 szerint, ha például a korlátolt felelősségű társaságnál egy ügyvezető tevékenykedik, aki nem áll munkaviszonyban, és rajta kívül van egy, a társaság vezetését munkaviszonyban ellátó személy is, akkor ez utóbbi munkavállaló akkor tekinthető vezető állásúnak, ha rendelkezik olyan önálló döntési jogosultsággal, amely lehetővé teszi számára a társaság működésének érdemi befolyásolását. A másik felfogás szerint, 7 ha az egyedüli tisztségviselő az ügyvezetést nem munkaviszonyban látja el, akkor a gazdasági társaságnak nincs az Mt a szerinti vezető munkavállalója. A jogi helyzet hasonló a cégvezető tekintetében, aki a Gt. értelmében munkaviszonyban áll, és meg kell felelnie a vezető tisztségviselőkre vonatkozó követelményeknek (Gt. 39. (2) bekezdése). E pozícióval általában a nagyobb illetve nemzetközi társaságoknál találkozunk, ahol a távollévő felelős vezető meghosszabbított kezeként látja el folyamatosan a cég ügyvitelét, és a helyszínen irányítja az üzletmenetet. A Gt. szerint valamely munkavállaló azáltal válik cégvezetővé, hogy a gazdasági társaság legfőbb szerve általános képviseleti jogosultsággal ruházza fel. Ez a személy a cégjegyzési jogot ex lege egyedül gyakorolja, kivéve, ha a tulajdonosok másképpen döntenek, és ezt a társasági szerződésbe is belefoglalják (Gt. 40. (1) bekezdés). Feladatai végrehajtását önállóan látja el, azonban cselekvéseinek vezérfonalát a vezető tisztségviselők utasításai jelentik. A kijelölt útról való letérés pl. a megengedettnél nagyobb kockázat vállalása könnyen vezethet állásuk elveszítéséhez. Az Mt. Kommentár alapján 8 az ilyen munkavállaló jogállását is aszerint kell meghatározni, hogy a munkája milyen hatást gyakorol a cég eredményességére. Amennyiben a stratégiai döntések meghozatalában szabad kezet kapott, akkor vezető állásúnak tekinthető. Az előbbi elv azonban nem érvényesül abban az esetben, ha telephelyenként illetve fióktelepenként jelölnek ki cégvezetőket, hiszen ezek a munkavállalók a munkáltató egészére nem bírnak döntő befolyással. Önállóságuk, autonómiájuk ugyanis csak az adott szervezeti egységre terjed ki. A Kommentár a cégvezető utasításnak való alávetettségét nem taglalja. A szakirodalomban létező másik álláspont 9 éppen erre a momentumra helyezi a hangsúlyt, és meg- 296
5 MÁRKUS A.: A VEZETŐ ÁLLÁSÚAKRA VONATKOZÓ SZABÁLYOZÁ S állapítja, hogy ez olyan nagyfokú korlátozását jelenti az ügyvezetési jogköröknek, amely megakadályozza, hogy a cégvezető a vezető állásúak körébe emelkedjen. A vita elméletben nem zárható le. A bíróságok e kérdésben úgy foglalnak állást, hogy esetről esetre mérlegelik a cégvezetőnek juttatott hatás- és feladatköröket a munkaszerződés, a munkaköri leírás és a társasági szerződés egybevetésével. A Székesfehérvári Munkaügyi Bíróság előtt folyamatban lévő ügyben 10 az alperesi munkavállaló kvázi vezető állásúnak minősült, mivel a korlátolt felelősségű társaság külföldi ügyvezetője ritkán látogatott hazánkba. Magyarországi képviselőjére bízta a piacszerzés és a pénzügyek feletti őrködés feladatát. Véleményem szerint elfogadható ez a bírói álláspont, mert ha oly mértékű teher nyugszik egyetlen egyén vállán, mint amilyen a vállalkozás fellendítése, és a jó üzleti hírnév (goodwill) kialakítása, megóvása, akkor megalapozottan állítható, hogy ez a pozíció megfelel az Mt ában foglalt rendelkezésnek A vezető helyettese Az Mt. X. fejezetében foglalt rendelkezések szempontjából nincsen különbség a vezető illetve a helyettese jogállása tekintetében. Ez egyben azt is jelenti, hogy kivétel nélkül alkalmazhatóak ez utóbbi munkavállalókra a szigorúbb speciális szabályok. A Gt. a vezető tisztségviselők helyetteséről nem szól. Azt, hogy mely munkakörök betöltése esetén beszélhetünk helyettesi pozícióról, a munkáltató belső szabályzata dönti el. 11 A jogviták során nem elegendő a munkakör elnevezésének vizsgálata, hanem annak tartalmát: az adott személy szervezeti hierarchiában való elhelyezkedését illetve hatás- és feladatköreit is fel kell tárni Az Mt. 188./A. -a alapján vezető állásúnak minősülő munkavállaló A vonatkozó jogszabályhelyet már ismertettem, ehelyütt az egyes tényállási elemeket szeretném szétbontani. A törvény értelmében a vezetővé minősítést a tulajdonos, illetve a tulajdonosi jogokat gyakorló szerv teheti meg jogszerűen. A Gt. szerint a tagokat a társaság legfőbb szerve tömöríti. Egyszemélyes társaságnál ez a testület hiányzik, és az egyedüli tag, illetve részvényes hozhatja meg az e hatáskörbe tartozó döntéseket. Társadalmi szervezet esetében ezt a kérdést a rá vonatkozó szervezeti törvény alapján kell megítélni. Egyéni vállalkozó pedig maga határozhat meg vezetői munkakört. A gyakorlatban ennek formája elsősorban a szervezeti és működési szabályzat, azokban az esetekben, ha azt a tulajdonos, illetve a tulajdonosi jogkörben eljáró szerv fogadja el. A munkáltató működése szempontjából meghatározó jelentőségű munkakör kifejezéssel a jogalkotó tehát a második vonalbeli vezetők körét 12 nem a szervezeti struktúrában elfoglalt helyükhöz köti, hanem elismeri, hogy vannak olyan munkakörök, amelyek ellátása döntően befolyásolja a cég eredményes gazdálkodását. Nem elhanyagolható tény az sem, hogy ezek a személyek olyan ismeretekkel bírhatnak az adott szervezetről, hogy indokolt ezt a bizalmi viszonyt megerősíteni, és a társaság jogait a X. fejezet szigorúbb szabályaival körülbástyázni. A munkáltatók azonban hajlamosak arra, hogy túlzottan is védjék érdekeiket a munkavállalóikkal szemben. Megfigyelhető volt, hogy a jelenlegi szabályozást bevezető 297
6 MUNKAJOG évi LVI. törvény hatályba lépése előtt önkényesen széles körben határozták meg a vezető beosztásúak körét. Tették mindezt azért, mert korábban úgy rendelkezett az Mt., hogy vezető állású munkavállaló az is, akit a tulajdonos illetve a tulajdonosi jogokat gyakorló szerv ilyennek minősített. Eljárásuk a rendeltetésszerű joggyakorlás követelményébe ütközött, bár olyan jogesettel nem találkoztam, amelyben ezt megtámadták volna a jogosultak. Úgy vélem, hogy a jogaikban sértett személyek azért nem indítottak jogvitát, mert közvetlenül a munkába állásuk után nem tartották szerencsésnek a pereskedést. Az új szabályozás mellett jogszerűen akkor jár el a munkáltató, ha írásban tájékoztatja a munkavállalót a munkaviszony létesítésekor, hogy a leendő állása vezetői jellegű munkakörrel jár. Már fennálló munkaviszony esetében a tulajdonosi döntés nem érintheti a munkavállalót a hozzájárulása nélkül. A munkaviszonyban is érvényesül a felek szerződési szabadsága, amelynek következtében van aki elfogadja magára nézve kötelezőnek a döntést, és van aki nem, így előfordulhat, hogy ugyanazon munkakört betöltő munkavállalókra eltérő szabályok vonatkoznak. Véleményem szerint ajánlatos a munkáltatónak ezt a helyzetet elkerülni, ha ezek a dolgozók napi munkakapcsolatban állnak egymással. A munkahelyi légkörnek árthat, ha a módosítást el nem ismerő munkavállaló rossz szemmel nézi a vezető pozícióba került kollégája rugalmas munkaidejét A gazdasági társaság vezető tisztségviselői Amennyiben a felek a cég ügyvezetésének ellátására munkaviszonyt létesítenek, akkor a vezető tisztségviselők jogviszonyát csak a Gt. és az Mt. együttalkalmazásával lehet megítélni. A Gt. szerint a közkereseti társaságoknál (a továbbiakban: kkt.) a társasági szerződés rendszerint egy, vagy meghatározott számú tagot jelöl ki az üzletvezetői teendők ellátására (Gt. 86. (2) bekezdés). A törvény értelmében a tagok mindegyike önállóan járhat el, azonban a létesítő okirat úgy is rendelkezhet, hogy több üzletvezetésre jogosult személy csak együttesen intézkedhet (Gt. 87. (1)-(2) bekezdés). A betéti társaságoknál (a továbbiakban: bt.) csupán a beltagot illeti meg az ügyvezetés joga, egy esetet kivéve: a kültag is jogosult eljárni, ha neve a cégnévben szerepel (Gt. 102., 103. (1) bekezdés). Sajátos az is, hogy a társaság megszűnésekor valamennyi beltag kiválása esetén a kültag is vezetheti a társaságot az eljárás befejeztéig. A korábbi adó- és társadalombiztosítási joggyakorlat 13 szerint a közkereseti társaság tagja és a betéti társaság beltagja személyes közreműködését végezheti munkaviszony keretében így vezető állásúnak minősülhet, ha van egy másik üzletvezetésre jogosult tag (bt-nél a kültag is), aki a munkaszerződést vele megköti. A tárgyalt személyegyesítő társaságoknál a jogi személy tag képviselőjére a vezető tisztségviselőkre vonatkozó előírásokat alkalmazni kell, így ha munkaviszonyban áll ez a személy, akkor vezető állásúnak minősülhet. 14 A korlátolt felelősségű társaságnál (a továbbiakban: kft.) a társaság ügyeinek intézését és a társaság képviseletét a tagok közül, vagy kívülálló személyek köréből választott egy, vagy több ügyvezető látja el. A társasági szerződés úgy is rendelkezhet, hogy valamennyi tag jogosult a cég ügyeinek vitelére, ilyenkor őket kell ügyvezetőnek tekinteni (Gt ). Szeretném megjegyezni, hogy ezek a vezető tisztségviselők nem alkotnak testületet, ellentétben a részvénytársaságok (a továbbiakban: rt.) igazgatóságával. Ez utóbbi társasági formánál ugyanis a Gt. az ügyvezetéssel kapcsolatos jogköröket e grémi- 298
7 MÁRKUS A.: A VEZETŐ ÁLLÁSÚAKRA VONATKOZÓ SZABÁLYOZÁ S umhoz telepíti. A törvény azonban az általam idézett 21. (3) bekezdésében azt is kimondja, hogy az igazgatóság tagjai minősülnek vezető tisztségviselőnek. A 240. (2) bekezdése továbbá kiemeli, hogy az igazgatóság elnökének, illetve tagjának tisztsége erre irányuló munkaviszony keretében nem látható el. Kérdésként merült fel, hogy ez utóbbi rendelkezés miatt a Gt. hatályba lépése nyomán azonnal meg kell-e szüntetni az rt. vezető tisztségviselőinek munkaviszonyát. A választ a Cégbírák Országos Egyesületének állásfoglalása adta meg. Az évi VI. törvény (a továbbiakban: régi Gt.) alapján alakult és működő társaságoknál a Gt (2) bekezdés szerinti tilalmat csak a társasági szerződésnek az új törvénnyel történő összhangba hozatala után kell alkalmazni. A társasági jog ismerői szerint lehetnek ún. belső igazgatósági tagok, akik munkaviszonyban állnak az rt-vel. E jogviszonyuk azonban a testületbeli teendőiken kívüli egyéb feladataikra nézve jöhet létre. Lőrincz György 15 arra hívja fel a figyelmet, hogy ilyenkor az igazgatósági tagsággal, illetve a munkaviszonnyal összefüggő jogköröket élesen el kell választani. Ellenkező esetben a munkaszerződés könnyen érvénytelenné válhat azáltal, hogy a felek megpróbálják becsempészni a munkakör tartalmába az igazgatósági tagsággal kapcsolatos feladatok ellátását. Célszerű tehát külön jogviszonyt létesíteni a testületbeli ügyek intézésére, a megbízás szabályai szerint. A jogirodalomban vitát váltott ki az rt. vezérigazgatójának jogállása. A Gt. erre vonatkozó két szakasza a következőképpen szól. A 21. (3) bekezdés szerint: a részvénytársaság ügyvezetését a zártkörűen működő részvénytársaság alapító okiratának eltérő rendelkezése hiányában az igazgatóság látja el, és az igazgatóság tagjai minősülnek vezető tisztségviselőnek. A 244. értelmében: a zártkörűen működő részvénytársaság alapító okirata úgy is rendelkezhet, hogy igazgatóság választására nem került sor, és az igazgatóság e törvényben meghatározott jogait a vezérigazgató gyakorolja. A törvény kissé ellentmondásos szabályait sokan 16 úgy értelmezik, hogy vezérigazgató választására akkor is van mód, ha egyébként igazgatóság is működik a cégnél. E vélemények szerint a vezérigazgató nem tekinthető vezető tisztségviselőnek. Az előbbi felfogást támasztja alá a Gt. hatályba lépése előtt elhangzott az Igazságügyi Minisztérium által szervezett szakmai előadás is. 17 Eszerint, ha az igazgatóság feladatait egyedül a vezérigazgató látja el, akkor ő munkavállaló ugyan, de a vezető tisztségviselői teendőket megbízás alapján végzi. Számomra életszerűbb az a felfogás, 18 amely vezető tisztségviselőnek minősíti e személyt, hiszen ennek a pozíciónak a tartalmát az ügyvezetéshez tapadó jogkörök alkotják akár a maguk teljességében, akár az igazgatósággal megosztva. Olyan operatív irányítást végző személyről van szó, aki nem egyszerűen végrehajtója a döntéseknek, 299
8 MUNKAJOG hanem előkészítésükben és meghozatalukban is részes. Indokolt vele szemben a vezető tisztségviselőre vonatkozó szigorúbb elvárhatósági mérce, és összeférhetetlenségi helyzetet tilalmazó szabály alkalmazása. Más szerző 19 árnyaltabban fogalmaz e téren, amikor azt mondja, hogy nem tekinthető kizártnak: a gyakorlat joghasonlatosság alapján a vezérigazgatóra a vezető tisztségviselőre vonatkozó rendelkezéseket alkalmazza a tényleges feladatkör figyelembe vételével. Hasonló helyzetet vázol habár a régi Gt. alapján a következő jogeset, 20 amelyben ugyanaz a személy az rt-vel kettős jogviszonyt létesített: az igazgatósági tagsági és az ügyvezető igazgatói feladatok ellátására. A tényállás szerint az alperesi zártkörűen működő rt. alapító okirata alapján az első igazgatósága 3-5 főből állt, amelynek tagja volt a felperes is, akit 5 év időtartamra az alapítók jelöltek ki. Az április 28-i közgyűlésen pedig a felperest ügyvezető igazgatóvá választották határozott időre, ám az ennek megfelelő munkaszerződést nem foglalták írásba. Az alapító okirat ekkor még úgy rendelkezett, hogy a társaság munkaszervezetének operatív irányítását az ügyvezető igazgató látja el, akit a közgyűlés választ 5 évre június 9-én az alapító okirat módosult, mégpedig úgy, hogy törölték az öt évi időtartamra vonatkozó szövegrészt. A peres felek ezután június 12-én munkaszerződést írtak alá, miszerint az rt. a munkavállalót ügyvezető igazgatói munkakörben, határozatlan időtartamra alkalmazza.. A jogvita a felperes munkaviszonyának megszüntetése kapcsán alakult ki, hiszen az említett személy azt állította, hogy határozott idejű munkaviszonyát jogellenesen szüntette meg az alperes. A Legfelsőbb Bíróság ítéletében kifejtette, hogy vezető tisztségviselő munkaügyi perében mindenekelőtt azt kell tisztázni, hogy a vezető tisztségviselői és az egyéb ellátandó feladatokra nézve a felek egységes vagy külön-külön jogviszonyt létesítettek, és melyek az egyes jogviszonyt létesítő megállapodások feltételei. Különkülön jogviszony létesítése esetén ugyanis, a feladat ellátása a határozott idejű jogviszonyban rt.-nél az igazgatósági tagsági teendőkre kötelező, az egyéb munkavégzés tekintetében csak lehetséges. Az alapul szolgáló jogesetben tehát, a felek a korábbi választás és munkaszerződés feltételeit közös akarattal az ügyvezető igazgatói feladatok tekintetében módosították, és határozatlan időre szóló munkaviszony létesítésében állapodtak meg június 12-én. Ez alapján a bíróság a felperes keresetét elutasította, miszerint jogszerű volt a munkáltatói intézkedés. A fenti peres ügyben szereplő személyhez hasonlóan egyik szerzőnk 21 insider elnevezéssel illeti azokat a vezető tisztségviselőket, akik a gazdasági társaságnál egyéb feladatokat is ellátnak. Ebből következően outsider az, aki kizárólag ügyvezetési teendőket végez az adott céggel fennálló jogviszonya alapján. Megjegyzi, hogy a német jogban az utóbbi személyek nem minősülnek munkavállalónak, hanem polgári jogi szolgálati viszonyban állnak a gazdasági társasággal. Ennek oka állítja ő -, hogy a vezetők tekintetében nyilvánvalóan hiányzik a munkaviszonynak megfelelő alárendeltség. 3. A MUNKAVISZONY LÉTESÍTÉSÉNEK FELTÉTELEI A munkaszerződés megkötését olyan eljárás előzi meg, amelynek során tesztek illetve meghallgatások segítségével próbálja a munkáltató kiválasztani a legmegfelelőbb alkalmazottat. 22 Különösen így van ez a vezetői munkakör létesítése esetében, ahol a több fordulós procedúra általában pályázati kiírással indul. 300
9 MÁRKUS A.: A VEZETŐ ÁLLÁSÚAKRA VONATKOZÓ SZABÁLYOZÁ S Az Mt. általános szabályaiból kell kiindulni egy-egy jogeset kapcsán a vezető állású munkavállalók munkaviszonyának létesítésével összefüggő rendelkezések vizsgálatánál. Amennyiben a munkaviszony vezető tisztségviselői teendők ellátására jön létre, a felek ebben történő megállapodását választásnak (kinevezésnek) kell megelőznie. Ennek feltételei a Gt. írja elő. Az Mt. Kommentár 23 a Gt. és az Mt. szabályainak összevetésével arra a megállapításra jut, hogy a társasági jog érvényesülése szempontjából nincs annak jelentősége: a jogviszony létesítésekor a felek a munkajogi szabályokat betartották-e. A vezető tisztségre történő megválasztás érvényességét tehát nem érinti, ha egyébként a munkaszerződés érvényességi hibában szenved. Kitűnően illusztrálja ezt a helyzetet az a jogeset, 24 amely a fent említett pályázati kiírás esetleges jogellenessége kapcsán a bírói út lehetőségét taglalja. A tényállás szerint egy kft. egy napilap hasábjain jelentkezőket várt ügyvezetői tisztség betöltésére, a hirdetésben meghatározott feltételekkel. A pályázók közül H.L-t a taggyűlés egyszerű szótöbbséggel hozott határozattal választotta meg. A korábbi ügyvezető a cégbíróság ügyvezető-változást bejegyző végzését támadta meg, kérte annak hatályon kívül helyezését az okból, hogy a tisztség betöltésére vonatkozó pályázat nem felelt meg az Mt ban foglaltaknak. A Legfelsőbb Bíróság álláspontja szerint H.L. megválasztásáról a taggyűlés érvényes határozatot hozott, azaz a tagokat szabályszerűen hívták össze, és a határozatképes taggyűlés a jogszabályban előírt szavazati arányban döntött e kérdésben. Az ügyvezetővel megválasztását követően a társaság köthet ugyan munkaszerződést, de ez nem kötelező. Az Mt. pályázatra vonatkozó szabályai ezért csak abban az esetben alkalmazhatóak, ha a társaság munkaviszony létesítését tűzte ki célul, és ez magából a pályázatból is egyértelműen kitűnik. Amennyiben pedig ezzel kapcsolatosan a felek között vita támad, ez nem cégbírósági törvényességi felügyeleti hatáskörbe tartozó, hanem munkaügyi jogvita. Röviden tehát cégjogilag nincs jelentősége annak, hogy a pályázati kiírás megfelelt-e az Mt ában előírtaknak. Az előbbi jogesetben a tényállás tisztázása a korábbi ügyvezetőnek egyébként kellemetlen meglepetést okozott, ugyanis kétségessé vált e minőségében betöltött pozíciója. A megválasztásáról szóló határozat azon kikötése, amely szerint az ügyvezetőt az új ügyvezető megválasztásáig bízzák meg, jogellenes volt. A régi Gt. 30. (1) bekezdése kimondta, hogy a vezető tisztségviselőket határozott időre, de legfeljebb öt évre kell megválasztani. Az említett személy ráadásul egyidejűleg töltötte be a felügyelő bizottsági tagsággal és az ügyvezetéssel járó pozíciót, amely szintén sértette a társasági jog rendelkezéseit. Ebből következően tehát a megválasztásáról szóló taggyűlési határozat érvénytelen volt. Megállapítható, ha a vezető tisztség létesítésének feltételei nem felelnek meg a Gt. előírásainak, az egyben az erre irányuló munkaszerződés érvénytelenségével jár. Összefoglalva tehát, a vezető tisztségviselő munkajogi helyzetének értékelésekor a Gt. elsőbbsége a meghatározó. Amennyiben a társasági törvény valamely kérdésben nem tartalmaz rendelkezést, másodsorban az Mt. X. fejezete az irányadó. Végül, ha az előbbi két út nem járható, azaz az adott problémára nem tartalmaznak előírást, akkor harmadsorban az Mt. általános szabályaihoz kell fordulni. Kibontva az előző tömör megfogalmazást először a Gt. illetve néhány sajátos szervezeti törvény által előírt követelményt helyezek vizsgálódásom középpontjába. A Gt. 22. (1) bekezdése kimondja, hogy egy személy legfeljebb három gazdasági társaságban választható meg vezető tisztségviselővé. A megválasztott személyeknek a tisztség elfogadásától számított 15 napon belül írásban kell tájékoztatni az érintett cégeket a 301
10 MUNKAJOG többes megbízatás tényéről. E körben egyébként javaslat született az igazolási kötelezettség előírása iránt, főleg azért, hogy a vállalkozás már a tisztség elfogadásának pillanatában tudomást szerezzen a vezető tisztségviselő tevékenységéről. Az igazolás formája lehetne büntetőjogi felelősség tudatában tett nyilatkozat, vagy az Igazságügyi Minisztérium Cégnyilvántartási és Céginformációs Szolgálatának erre vonatkozó okirata. 25 A Gt. és az Mt. együttalkalmazásából ez esetben is adódik az a következtetés, ha a megválasztás e jogszabályhely rendelkezésébe ütközik, akkor a társasági határozat érvénytelen, mégpedig a vezetői munkakörre létrejött munkaszerződéssel együtt (vö. BH 1994/429.). Ezzel ellentétben az Mt a értelmében a munkáltató engedélye nélkül létesített további munkavégzésre irányuló jogviszony nem válik érvénytelenné, de a munkáltatói oldalon megalapozhatja a munkaviszony rendkívüli felmondással történő megszüntetését. Az Mt. említett szabálya egyébként is diszpozitív a felekre, attól a munkaszerződésben érvényesen eltérhetnek. A társasági törvény azonban a többes megbízatás tilalmáról kogens normát tartalmaz. A Gt. 23. (1)-(4) bekezdéseiben felsorolja a vezető tisztségre vonatkozó kizáró okokat; ezek szerint nem lehet gazdasági társaság vezető tisztségviselője: a) akit bűncselekmény elkövetése miatt jogerősen szabadságvesztés büntetésre ítélték, amíg a büntetett előélethez fűződő hátrányos jogkövetkezmények alól nem mentesült, b) akit valamely foglalkozástól jogerős ítélettel eltiltottak, az ítélet hatálya alatt az abban megjelölt tevékenységet folytató gazdasági társaságban, c) a gazdasági társaság fizetésképtelenségének jogerős megállapítását követő három évig az, aki a felszámolást elrendelő jogerős végzés meghozatalának napját megelőző két évben legalább egy évig a felszámolásra került társaságnál vezető tisztségviselő volt kivéve, ha e megbízatására kifejezetten a felszámolás elkerülése érdekében került sor, d) a cégnek a cégjegyzékből hivatalbóli törlési eljárás következtében történő törlését követő két évig az, aki a törlést megelőző évben a törléssel megszűnt gazdasági társaságnál vezető tisztségviselő volt. A hitelintézetekről és a pénzügyi vállalkozásokról szóló évi CXII. törvény (a továbbiakban: Hpt.) értelmében a következőképpen alakul ezen pénzügyi szolgáltatóknál a vezetők jogállása. A szabályozás célja elsődlegesen a betétesek védelme, a pénzügyi rendszer biztonságának fenntartása, valamint az átlátható verseny előfeltételeinek biztosítása. 26 Különösen fontos a biztonság a kereskedelmi bankok hitelezési üzletágában, ahol a helytelen kihelyezések jelentős veszteséget okoznak. Ennek negatív hatása károsan befolyásolja a nemzetgazdaság egészét is. A törvény rendelkezéseinek célpontjai pedig a vezető állásúak, hiszen gondos kiválasztásuk garanciát nyújthat az előbbiekben felsorolt követelmények teljesüléséhez. A Hpt. szerint a Pénzügyi Szervezetek Állami Felügyeletének (továbbiakban: PSZÁF) engedélye szükséges a vezető állású személy megválasztásához és kinevezéséhez. Ezt megelőzően a pályázónak igazolnia kell, hogy rendelkezik a jogszabályban előírt szakmai végzettséggel és vezetői gyakorlattal, valamint azt, hogy nem áll fenn vele szemben a törvényben meghatározott kizáró és összeférhetetlenségi ok. 302
11 MÁRKUS A.: A VEZETŐ ÁLLÁSÚAKRA VONATKOZÓ SZABÁLYOZÁ S Az értékpapírok forgalomba hozataláról, a befektetési szolgáltatásokról és az értékpapír-tőzsdéről szóló évi CXI. törvény (a továbbiakban: Épt.) meghatározza a vezető állású személy fogalmát: a) a vállalkozás vezető tisztségviselője, felügyelő bizottsági tagja, b) a fióktelep esetén a fióktelep vezetésére a külföldi vállalkozás által kinevezett személy és annak közvetlen helyettese, és c) minden olyan személy, akit a vállalkozás alapszabálya, alapító okirata, társasági szerződése, szervezeti és működési szabályzata ilyenként határoz meg (Épt. 3. (2) bekezdés 51. pont). Az Épt. előírja a Hpt. koncepciójához hasonlóan-, hogy a befektetési szolgáltatási, és a kiegészítő befektetési szolgáltatási tevékenység irányítását milyen szakirányú felsőfokú végzettséggel és szakmai gyakorlattal lehet végezni. A törvény kizáró okokat is tartalmaz, amelyek fennforgása esetén az érintett személy vezetői jogviszonyban nem állhat a céggel. A biztosító intézetekről és a biztosítási tevékenységről szóló évi XCVI. törvény (a továbbiakban: Bit.) az előző két jogszabályban foglaltakhoz hasonló szakmai követelményeket támaszt a biztosító munkaszervezetének irányítója (a biztosító első számú vezetője) alkalmazásával összefüggésben. Kiemelendő, hogy ilyen magas pozíciót betöltő személynek jó üzleti hírnévvel kell rendelkeznie. A vezetővel történő munkaviszony létesítéséhez továbbá szükséges a PSZÁF engedélye is. A Bit., a Hpt. valamint az Épt. egyaránt előírja, hogy vezető állású személy csak büntetlen előéletű lehet. Természetesen az előbbiekben elemzetteknél még szigorúbb kritériumok jelennek meg azokon a területeken, ahol az állami tulajdonnal való gazdálkodást irányítják, illetve egy-egy gazdasági szektor felügyeletét látják el. Ennek megfelelően az állam tulajdonában lévő vállalkozói vagyon értékesítéséről szóló évi XXXIX. törvény az ÁPV Rt., a tisztességtelen piaci magatartás és versenykorlátozás tilalmáról szóló évi LVII. törvény (a továbbiakban: Tipt.) pedig a Gazdasági Versenyhivatal vezető tisztségviselőivel szemben sorol fel a tisztség betöltését kizáró és korlátozó okokat. Célszerűnek látszik, ha ezek a személyek a megválasztásuk illetve kinevezésük előtt írásban nyilatkoznak arról, hogy velük szemben sem a Gt.-ben, sem külön törvényben meghatározott összeférhetetlenségi ok nem áll fenn. 27 Elgondolkodtató, hogy a vezető pozícióba emelkedést fokozatosan szigorító szabályok ellenére bankcsődökről hallunk, amelyek a pénzügyi forrásokkal való nem megfelelő gazdálkodásból, a reálisnál nagyobb kockázat vállalásából adódnak. Következésképpen a fent vázolt kívánalmak és szabályozási célok teljesüléséhez nem elegendő a jogi szabályozás, ahhoz átlátható, tisztességes üzleti eljárások szükségesek, amelyek megteremtése természetesen a kulcspozícióban lévő személyek feladata lenne. 4. A MUNKAVISZONY LÉTESÍTÉSE Az Mt. a vezető állásúakra vonatkozóan nem állapít meg különös szabályokat a munkaviszony létesítése tekintetében. A jogirodalomban létezik olyan álláspont, 28 miszerint a gazdasági társaságoknál a választás, illetve egyéb szervezeteknél a kinevezés és az érintett elfogadó nyilatkozata munkaviszonyt keletkeztet, azaz nem szükséges a vezetővel munkaszerződést 303
12 MUNKAJOG kötni. Azonos véleményt tükröz az Mt. Kommentár 29 is, amely ezen jogi aktusok tartalmáról szólva a következőket említi: ha a határozatból világosan és félreérthetetlenül kitűnik a társaság részéről a munkaviszony létesítés szándéka, a tisztség ellátásához kapcsolódó díjazás, és ehhez csatolják a vezető tisztségviselő elfogadó nyilatkozatát is, akkor ez a gyakorlat jogszerűnek tekinthető, és megfelel a munkaszerződés megkötésére megszabott követelményeknek. Kifejti, olyan jogszabályi rendelkezés nincs, amely kötelezővé tenné, hogy a szerződéses nyilatkozatokat feltétlenül ugyanazon okirat tartalmazza. Ezzel ellentétes az a nézet, amely abból a rendelkezésből indul ki, hogy gazdasági társaság esetében a vezető tisztséget a megválasztott személy nemcsak munkaviszony, hanem megbízás alapján is elláthatja. Ebből adódik a következtetés: a választás önmagában nem határozza meg a jogviszony jellegét, ezért ha a felek szándéka arra irányul, hogy az ügyvezetést munkaviszony keretében végezze a jelölt, akkor vele munkaszerződést kell kötni. Véleményem szerint az Mt. Kommentár álláspontja szentesíti a cégeknél előforduló gyakorlatot, amely abból a magatartásból fakad, hogy a tagok nem ismerik fel az egyes eljárások jogi jellegét, vagy egyszerűen nem kívánnak több fordulós procedúrát lebonyolítani. A munkaviszony létesítésének említett egyszerűbb formája megfelel a társaságoknak mindaddig, amíg jogvita nem keletkezik egy-egy tisztség betöltése kapcsán. Ebben az esetben a bíróságra hárul annak eldöntése, hogy az adott személy milyen jogviszony alapján látja el a vezetői teendőket. Csak ezután térhet rá annak tisztázására, hogy az adott jogviszony sajátosságaiból milyen következtetések vonhatók le a per tárgyát illetően. A munkajogi szabályozás célja, hogy egyértelmű helyzetet teremtsen a vezető jogállását tekintve, ha a felek szándéka munkaviszony létesítésére irányul. Ennek formája pedig a munkaszerződés, amelynek esszenciális tartalmi elemei: a munkakör megnevezése, a személyi alapbér, és a munkavégzés helyének meghatározása. Az Mt. általános szabályai szerint ezen túlmenően a felek más kérdésben is megállapodhatnak (Mt. 76. (3) bekezdés). A vezető tisztségviselők felelősségteljes állást töltenek be, ezért véleményem szerint megfontolandó kötelezettségeiket részletesen rögzíteni. A Székesfehérvári Munkaügyi Bíróság előtt lefolytatott, elsőfokon jogerős ítélettel lezárt ügyben 30 is a külföldi tulajdonosok előrelátásának hiányát mutatta, hogy a kft. ügyvezetőjének feladatairól nem készítettek munkaköri leírást. Munkaviszonyát a cég rendkívüli felmondással megszüntette, amely intézkedés többek között azért vált jogellenessé, mert az említett irat nélkül lehetetlen volt egyáltalán a kötelezettségszegés bizonyítása is. Érdekes módon a vezető állású személy munkaszerződéséhez egy angol nyelvű szöveget csatoltak, amely szintén a tulajdonosoktól származott, és tartalmát tekintve kiegészítette azt. A benne foglalt teljesítmény-prémiumról a magyar nyelvű munkaszerződés hallgatott. Szerintem a helyes eljárás az lett volna, ha hiteles fordításban magyar nyelven tartalmazza a díjazásnak eme fajtáját egy másik irat, hiszen e nélkül vitára adhat okot az idegen nyelvű kifejezés (angol nyelven: bonus ) többféle módon történő értelmezése. 5. A VEZETŐVEL SZEMBENI MUNKÁLTATÓI JOGGYAKORLÁS Az elméleti alapvetésben már utaltam a vezetők jogállását meghatározó jelenségre, miszerint nemcsak a munkáltató képviselői, hanem beosztottak is egyben. Szeretném e 304
13 MÁRKUS A.: A VEZETŐ ÁLLÁSÚAKRA VONATKOZÓ SZABÁLYOZÁ S kettős helyzetet szétválasztani, és ehelyütt csak a vezető állásúak feletti munkáltatói joggyakorlás rendjére összpontosítani. Ezen személyeknek az alárendelt munkavállalókkal kapcsolatos jogosítványait munkaviszonyuk tartalmának elemzése során kívánom bemutatni. A gazdasági társaság első vezető tisztségviselőit a cég alapításakor az alapítók jelölik ki a társasági szerződésben. A Gt. a személyükben való megállapodást kötelezővé teszi, a létesítő okirat szükséges tartalmi elemeként kezeli. A későbbiekben az ügyvezetést ellátó személyeket a társaság legfőbb szerve választja, amelyek: kkt. és bt. esetében a tagok gyűlése, vagy a taggyűlés, kft.-nél a taggyűlés, közös vállalatnál és egyesülésnél az igazgatótanács, rt.-nél a közgyűlés. A Gt. a kkt. és bt. vezetésével kapcsolatban konkrétan nem említi, hogy a munkáltatói jogokat a tagok gyűlése gyakorolja, azonban e vállalkozások jellegéből adódóan ez a megoldás látszik életszerűnek. Amennyiben valamennyi tag jogosult az üzletvezetésre, akkor lényegében a társaság tevékenységétől élesen elkülönülő vezetői teendőkről nem beszélhetünk. 31 A kft. tekintetében a taggyűlés kizárólagos hatáskörébe tartozik az ügyvezető megválasztása, díjazásának megállapítása és visszahívása. A törvény egyértelműen kimondja, hogy a társaság legfőbb szerve a munkáltatói jogokat is gyakorolja, ha az ügyvezető a társasággal munkaviszonyban áll (Gt (2) bekezdés g. pont). A kft. taggyűlése határozatait egyszerű szótöbbséggel hozza meg, kivéve az ügyvezető visszahívása tekintetében történő döntést, amelynél a törvény legalább háromnegyedes szótöbbséget ír elő (Gt. 19. (1) bekezdés, 158. (1) bekezdés). A határozat meghozatalánál egyébként nem szavazhat az a tag akivel a határozat szerint szerződést kell kötni (18. (5) bekezdés). Ez a rendelkezés alkalmazandó egyrészt a taggal kötendő munkaszerződés esetére, ha az ügyvezetői tisztségre jön létre; másrészt az egyéb munkáltatói jognyilatkozatok megszavazására. A közös vállalat és az egyesülés esetében a Gt. az igazgatótanácsot hatalmazza fel, hogy az igazgató felett gyakorolja a munkáltatói jogokat (Gt (2) bekezdés i. pont és 276. (2) bekezdés h. pont). Úgy tűnik, hogy a törvény tipikus esetként kezeli az igazgató munkaviszonyát e vállalkozások tekintetében, hiszen nem használja a feltételes módot, amely viszont a kft. szabályozásánál megfigyelhető. Az rt. esetében az igazgatóság tagjai feletti munkáltatói joggyakorlásról nem beszélhetünk, mert e személyek e minőségükben nem állhatnak munkaviszonyban a társaságukkal. A vezérigazgató olyan vezető állású személy, akivel szemben e jogkör az igazgatóságot, vagy valamely tagját illeti meg. Amennyiben ilyen grémium az rt.-nél nem működik, akkor az alapító okirat rendelkezése irányadó a vezérigazgató feletti munkáltatói joggyakorlást illetően. Jól alkalmazható ilyenkor a Gt. által biztosított lehetőség, amely szerint felhatalmazás adható a felügyelő bizottságnak a vezető tisztségviselő megválasztása, díjazásának megállapítása, illetve visszahívása vonatkozásában.(gt. 33. (1) bekezdés)) Egyik szerzőnk 32 azt emeli ki, hogy ez a szabály szükségtelen korlátokat von a felügyelő bizottság kompetenciája köré. Javaslata szerint célszerű lenne, ha a társaságok a társasági szerző- 305
14 MUNKAJOG désben a vezetői munkaviszony megszűnésével és módosításával kapcsolatos megállapodások jóváhagyását a felügyelő bizottságra ruháznák át. Sajátosan alakul a jogi személy által alapított egyszemélyes társaság vezető tisztségviselőinek munkajogi helyzete. Egyszemélyes kft.-nél taggyűlés nem működik, hatáskörét az alapító gyakorolja (Gt (1) bekezdés). Ehhez kapcsolódik az a peres ügy, 33 amelynek tényállása szerint a felperesi egyszemélyes kft.-t több ügyvezető vezette, és egyikükkel (felperessel) szemben a két másik vezető tisztségviselő élt rendkívüli felmondással. A bíróság megállapította, hogy ez az intézkedés érvénytelen a következő okból: az egyszemélyes kft.-nél a munkáltatói jogokat az alapító gyakorolja. A jelen perben kiadott rendkívüli felmondás ezért nem az intézkedésre jogosulttól származott. Hozzátette a bíróság, még alapítói meghatalmazás alapján sem hozhat döntést a vezető a vele egy sorban álló másikra nézve, legfeljebb a határozat közlése történhet az ügyvezető által. A Gt (1) bekezdése alapján az egyszemélyes rt.-nél a közgyűlés hatáskörébe tartozó ügyekben a részvényes dönt. Ebből az következik, hogy a munkáltatói jogokat is az alapító gyakorolja a vezető felett, aki viszont az alapított gazdasági társasággal áll munkaviszonyban. Lényeges kiemelni az egyszemélyes társaságokról elmondottak kapcsán, hogy a munkaviszonyból származó igények érvényesítése is az alapított céggel szemben történhet. 34 Egy jogesetet hoznék fel példaként az előbbiek illusztrálására. 35 Egy székesfehérvári székhelyű építőipari rt. alapított egy egyszemélyes kft.-t. Az utóbbi vállalkozás első ügyvezetője a felperes volt, feladatát munkaviszonyban látta el, ezáltal vezető állású munkavállalónak minősült. A munkáltatói jogokat vele szemben az rt. nevében a vezérigazgató gyakorolta, így jogosult volt rendkívüli felmondással megszüntetni a jelentős összegű kárt okozó ügyvezető munkaviszonyát. A felperes keresetet nyújtott be az intézkedés jogellenessége megállapítása iránt az rt. ellen, amelyet a Székesfehérvári Munkaügyi Bíróság végzésével elutasított. Indokolásában kifejtette, hogy az igényt nem lehet az rt.-vel szemben érvényesíteni. Alperesként a kft.-t kellett volna megjelölnie a keresetlevélben. Radnay József is osztja ezt a véleményt, amely a gyakorlat nyelvén így hangzik: a vezető állású munkavállaló - kifejezett eltérő megállapodás hiányában azzal a munkáltatóval áll munkaviszonyban, amelynél tevékenykedik. A német jogirodalom szerinti valódi munkaerő kölcsönzés példájával élve hangsúlyozza, hogy a konszern illetve az uralkodó gazdálkodó szervezet munkavállalói is elsődlegesen a konszernnel, és csak másodlagosan a közvetlen munkahelyük munkáltatójával állnak munkajogviszonyban. Az uralkodó cég ugyanis szükség szerint rendelheti ki a vezető állású munkavállalóit az ellenőrzött társasághoz. Ilyenkor valójában a munkáltatói jogkör megosztott. A magyar jogi szabályozás szerint külön megállapodás hiányában ebben az esetben a munkavállaló munkaszerződésből fakadó jogai és kötelezettségei általában érintetlenül maradnak, a munkáltatói jogok és kötelezettségek pedig a munkaviszony megszüntetésének a kirendelő munkáltatónál maradó joga kivételével azt a munkáltatót illetik meg illetve terhelik, amelyhez a munkavállalót kirendelték, vagyis amely ténylegesen foglalkoztatja őt
15 MÁRKUS A.: A VEZETŐ ÁLLÁSÚAKRA VONATKOZÓ SZABÁLYOZÁ S 6. A MUNKAVISZONY IDŐTARTAMA Ennek a kérdésnek a vizsgálatánál először is a legtöbb vitát indukáló vezető tisztségviselői pozícióval foglalkozom. E vezetői körre nézve kötelező a Gt. 24. (1) bekezdésének alkalmazása, amely szerint őket határozott időre, de legfeljebb öt évre kell megválasztani, vagy a társasági szerződésben kijelölni. Ha ez utóbbi okiratban a tagok a megbízás időtartamáról nem rendelkeznek, akkor a vezető tisztségviselőt öt évre megválasztottnak kell tekinteni, kivéve, ha a gazdasági társaság ennél rövidebb időtartamra jött létre. A jogirodalomban többséginek mondható álláspont szerint ez a rendelkezés azt jelenti, hogy a szóban forgó személyek e tisztségre létrejött munkaviszonya is csak határozott időtartamra szólhat, és nem haladhatja meg a törvényben foglalt felső határt. Kiemelendő, hogy nem csak az első vezető tisztségviselőkre vonatkozik ez a szabály, hanem azokra is, akiket a legfőbb szerv illetve a felügyelő bizottság választ a társaság további működése során. A határozott idő megjelölésére az Mt. 79. (2) bekezdése azt írja elő, hogy azt naptár szerint, vagy más alkalmas módon kell meghatározni. Így érvénytelen az olyan kikötés beemelése a munkaszerződésbe, amely szerint a munkaviszony a visszahívásig áll fenn, hiszen ennek bekövetkezte kizárólag a munkáltató akaratától függ. Törvénybe ütköző a fenti nézetek szerint a felek rendelkezése akkor is, ha a vezetővel öt évnél hosszabb, vagy határozatlan időre kötnek e tisztségre irányuló munkaszerződést. Ezeket az álláspontokat a bírói gyakorlat is megerősíteni látszik. Az egyik ügyben 37 a felperes az alperesi társaságnál május 11-től kezdődően határozatlan időre szóló munkaviszonyban állt. Egységes jogviszony keretében látta el az ügyvezetői tisztséget és az azzal összefüggő feladatkörét. A Legfelsőbb Bíróság kifejtette: a munkaviszony megszüntetése szempontjából az a lényeges, hogy az ügyvezető vezető tisztségviselőnek minősül, akinek határozott időre szólhat az e tevékenységen alapuló jogviszonya. A munkaszerződésben a munkaviszony határozatlan időre szóló kikötése ez okból semmis és érvénytelen volt. Egy másik jogesetben 38 a felperes ügyvezetői teendőit szintén munkaviszony keretében látta el. Szóban állapodott meg az alperessel, azaz a felek nem kötöttek írásban munkaszerződést. Az első- és másodfokon eljáró bíróságok álláspontja szerint az írásba foglalás elmaradása miatt a felperes munkaviszonya határozatlan időre jött létre. Ezzel szemben a felülvizsgálati eljárás során a Legfelsőbb Bíróság a Gt. elsőbbségét hangsúlyozva kimondta, hogy írásbeli munkaszerződés hiányában is az ügyvezetői tisztség ellátására létesített munkaviszony határozott időre szólt. Az előzőekben kifejtett álláspontokkal vitatkozó szerzők szerint a vezető tisztségviselők munkaviszonya létrejöhet határozatlan időtartamra is. Az emellett felsorakoztatott érvek 39 szerint: nem a Gt. 24. (1) bekezdéséből, hanem legfeljebb a munkajog azon elvéből következhet a határozott idejű munkaviszony létesítésének kényszere, miszerint a munkakört a feleknek a munkaviszony egész időtartamára meg kell jelölnie. Ebből azonban a határozott idejű munkaviszony létesítésének kötelezettsége egyáltalán nem következik. Lőrincz György szerint nem kizárt például olyan határozatlan idejű munkajogviszony létesítése, amelyben a felek a vezető tisztségviselői munkakört meghatározott (a megválasztással egyező) időre kötik ki, majd ennek lejártával, vagy egyéb feltétel bekövetkezése esetére más munkakört jelölnek meg. 307
16 MUNKAJOG Véleményem szerint abban az esetben, ha a tulajdonosok meghatározott időintervallumban bíznak meg egy személyt az ügyvezetéssel akivel ezután határozatlan időre szóló munkaviszonyt létesítenek anélkül, hogy előre rendelkeznének a szerző által említett más munkakörről, akkor az ügyvezetői tisztség lejártával kiüresedik az adott munkaviszony, új munkakör kikötésének hiányában. A szerző javaslatával szemben pedig úgy foglalok állást, hogy a határozatlan időre létesített munkaviszonyban a vezető tisztségviselő hasonló törvényi védelemben részesülne, mint a társaság más munkavállalói, pl. a törvény alapján végkielégítés illetné meg a munkáltató rendes felmondása esetén. Bár megjegyzem, hogy menedzserszerződésekben gyakori kikötés még határozott idejű munkaviszony esetén is végkielégítés garantálása. Nem feledhető el azonban az a tény sem, hogy a társaságok olyan első vonalbeli vezetőjéről van szó, akinek tevékenységén nagymértékben múlik a cég eredményessége. Jó teljesítményre pedig az ösztönözheti őt, hogy a számára kiszabott intervallumban több távlati célt is elérjen. Természetesen olyan munkavállaló is megválasztható vezető tisztségviselővé, aki a megválasztás idején határozatlan idejű munkaviszonnyal rendelkezik az adott társaságnál. Ilyenkor a felek az eredeti munkaszerződésben foglalt munkakört módosíthatják úgy, hogy abból egyértelműen kitűnjön, milyen meghatározott időtartamra vonatkozik e tisztség betöltése. Amennyiben olyan vezető állású személyről van szó, aki nem gazdasági társasággal, hanem pl. egyéni vállalkozóval áll munkaviszonyban, akkor az előző problémák fel sem merülhetnek. Lényeges e fejezet szempontjából az a rendelkezés amely azt tartalmazza, hogy a vezetőre az Mt. 79. (2) bekezdésébe foglalt tilalom nem terjed ki. Ennek alapján határozott idejű munkaviszonya a Mt.-beli felső határt meghaladhatja, azaz a jogviszony többször egymás után, akár öt éven túl is meghosszabbítható. A jogalkotó egyébiránt egy szűkítéssel is élt e jogszabályhely esetében, ugyanis ennek személyi hatályát nem terjesztette ki az Mt. 188/A. -a alapján vezető állású munkavállalónak minősülő személyekre. Az Mt. X. fejezetének olyan rendelkezését jelenti ez a szabály, amelynek értelmében a törvényhozó feltételezett szándéka: védelemben részesíteni azokat a munkavállalókat, akik alig rendelkeznek több jogosítvánnyal és befolyással, mint beosztottaik. 7. A MUNKAVISZONY MEGSZŰNÉSE ÉS MEGSZÜNTETÉSE 7.1. A munkaviszony megszűnése és megszüntetése a vezető tisztségviselők körében Vezető tisztségviselők esetében e kérdéskör szorosan összefügg az előző fejezetben tárgyalt problémával. Határozott idejű munkaviszonyukra tekintettel, valamint az Mt. általános szabályaiból adódóan e jogviszonyuk rendes felmondással nem szüntethető meg. Amennyiben a munkáltató nem kívánja tovább foglalkoztatni őket, akkor a törvény a következő lehetőségeket nyújtja (Mt. 88. (1)-(2) bekezdés): a.) A próbaidő alatt azonnali hatállyal, indokolás nélkül szüntethető meg a munkaviszony. E jogintézmény a vezetőknél nem képes a funkcióját betölteni, hiszen oly rövid időtar- 308
17 MÁRKUS A.: A VEZETŐ ÁLLÁSÚAKRA VONATKOZÓ SZABÁLYOZÁ S tamban (legfeljebb három hónapra) alkalmazható, hogy nem alkalmas a vezetői rátermettség felmérésére. b.) A második lehetőség szerint a munkáltató a munkavállalónak egyévi, ha a határozott időből még hátralévő idő egy évnél rövidebb, a hátralévő időre jutó átlagkeresetének kifizetésével megszüntetheti a munkaviszonyt. c.) Harmadsorban említem a rendkívüli felmondást, amelyet csak kivételes esetben, a törvény által megszabott feltételekkel alkalmazhat a munkáltatói jogkör gyakorlója. A vezetők szélesebb körére nézve az Mt. X. fejezete ilyenkor az igényérvényesítés objektív határidejét három évben állapítja meg. Egy általam már említett peres ügyben 40 a bíróság érthetetlennek nevezte, hogy az alperesi cég a rendkívüli felmondást miért a 90 napos próbaidő lejárta után két héttel adta ki, ráadásul olyan okokra hivatkozva, amelyek már a munkaviszony fennállásának első hónapjában is fennforogtak. A felsorolt indokok emberi, szakmai hiányosságokra, illetve a partnerekkel szembeni elfogadhatatlan magatartásra vonatkoztak. Az alkalmatlanságra való hivatkozás azonban nem tartalmazott konkrét, bizonyítható tényeket. Úgy tűnik, hogy a felperes újító szándékú elképzelései nem találkoztak a korábbi ügyvezetés által képviselt üzletpolitika híveinek számító tulajdonosok érdekeivel. A munkáltatói intézkedés így megalapozatlanság hiányában jogellenes. Nyilvánvalóan a jogi képviselő hibás eljárásáról van szó, amelynek következtében a cégnek több mint 10 millió forint elmaradt munkabért kellett kifizetnie. d.) Végül a felek egybehangzó nyilatkozata, a közös megegyezés is munkaviszonymegszüntetési mód. Amennyiben a vezető részéről nincs meg a megállapodásra irányuló hajlandóság, ez az intézmény sem képes rendezni a jogviszony további sorsát. E négy megoldás közül úgy tűnik, hogy a legmegfelelőbb mindkét fél számára a meghatározott átlagkereset kifizetése. Vezető tisztségviselők esetében elengedhetetlen annak a kérdésnek a vizsgálata: miként szűnhet meg a jogviszonyuk a társasági jog szempontjából. A Gt. 30. (1) bekezdése sorolja fel a lehetséges módozatokat: a megbízás időtartamának lejárta, a visszahívás, a törvényben szabályozott kizáró ok bekövetkezte, lemondás, elhalálozás A megbízás időtartamának lejárta Ez olyan tény, amely a tisztség betöltésére létrejött munkaviszonyt is megszünteti. Az alábbi elméletben felállított példák alátámasztják ezt az állítást: A tulajdonosok döntése arra irányul, hogy egy személyt feljogosítson egy meghatározott időtartamban a vezető tisztségviselői teendők ellátására, és ehhez a jelölt elfogadó nyilatkozatával beleegyezését adja. Ennek az intervallumnak a figyelembe vételével azután határozott időre szóló munkaviszonyt létesítenek. Véleményem szerint a felek ilyenkor két ízben is közös akaratukat fejezik az iránt, hogy ez a jogviszony csak a megállapodásuk szerinti ideig áll fenn. Nem lehet vitás ezért, ha az általuk megszabott időbeli szakasz a végéhez ér, ez külön intézkedés nélkül is a munkaviszony megszűnését jelenti. A felek között eredetileg határozatlan időre szóló munkaviszony jön létre. Ennek érintetlenül hagyásával a munkakört módosítják úgy, hogy az tartalmát tekintve ügyvezetői feladatok ellátását foglalja magában, konkrét időtartamra szólóan. Ebben az esetben a megbízás lejárta önmagában nem szünteti meg a 309
18 MUNKAJOG munkaviszonyt, hiszen a felek ilyenkor ismét élhetnek a módosítás jogi instrumentumával: a keletkezett űrt egy új munkakör munkaszerződésben történő rögzítésével tölthetik ki. Előfordulhat azonban, hogy nem tudnak megállapodni, és ezért a munkavállaló továbbfoglalkoztatása lehetetlenné válik. A munkaviszonya ilyenkor megszűnik a Gt. 30. (1) bekezdés a. pontja alapján. A gyakorlatban nem ritka, hogy a vezető és a gazdasági társaság között határozatlan időre jön létre munkaviszony, annak ellenére, hogy öt évre szól a megválasztás és az azzal egybehangzó tisztséget elfogadó jognyilatkozat. Amennyiben ebben az esetben a munkakör kizárólag az ügyvezetői feladatokra irányul mégpedig időbeli korlátozás nélkül biztosítva e teendők ellátását -, akkor számomra a felek akarata nem nyilvánvaló. Feltehetően a munkáltató szándéka húzódik meg emögött, azaz a kiemelt pozícióban lévő munkavállaló részére próbál egy előnyösebb helyzetet teremteni a határozatlan időre szóló foglalkoztatás ígéretével. Megjegyzem, hogy bizonyára gyors megállapodást kíván ezzel kikényszeríteni. Véleményem szerint ebben az esetben a munkaviszony alanyai fel sem ismerik, hogy a Gt.-be ütköző ebből következően érvénytelen munkaszerződési kikötést alkalmaztak. Az Mt. 8. -a és a Gt. alapján öt év elteltével a tisztség és az erre irányuló munkaviszony egyaránt megszűnik A visszahívás Olyan jogintézményről van szó, amely lehetőséget ad a tagok számára arra, hogy a vezető tisztségviselő megbízatását bármikor, egyoldalúan megszüntessék. A törvény kizárólag kft. esetében írja elő, hogy a visszahívás feltétele: a legfőbb szerv a határozatot háromnegyedes szótöbbséggel hozza meg (Gt (1) bekezdés). A többi társasági formánál a jogalkotó a létesítő okirat rendelkezését jelöli meg a döntés alakszerűségének alapjául. A jogirodalomban vitatott, hogy a tisztségből történő visszahívás megszünteti-e a munkaviszonyt, vagy a joghatás kiváltásához szükséges-e a társasági határozaton túlmenően a munkáltatói oldalon fennálló érdekmúlást kifejező jognyilatkozat közlése. E kérdés megítélésében is elsődleges szempontként kell vizsgálni azt, hogy a munkavállaló a munkakörébe tartozó ügyvezetői és egyéb teendőket egységes, vagy kettős jogviszony alapján látja-e el. Dolgozatom korábbi részében már foglalkoztam olyan jogesettel, amelyben a felperes és az alperes társaság között az ügyvezetői tevékenység és munkakör tekintetében egységes munkaviszony állt fenn (vö. BH 1997./260.)). Ebben a peres ügyben a Legfelsőbb Bíróság úgy foglalt állást, hogy a visszahívás a felperes munkaviszonyát megszüntette különös tekintettel arra, hogy az arról szóló határozat ellen a megszabott határidőben az arra jogosultak egyike sem terjesztett elő keresetet, és így e részben jogvesztés következett be. Ebből következően megállapítható, hogy a gazdasági társaság vezető tisztségviselőjének a visszahívására nem az Mt., hanem a Gt. szabályai az irányadók, akkor is, ha az érintett munkaviszonyban áll. Így szól annak az ítéletnek 41 az indokolása is, amely a kikristályosodott, állandó bírói gyakorlat kialakulásához vezetett. Az adott per folyamán a felderített tényállás szerint a felperes ügyvezetőként tevékenykedett az alperesi kft.-nél. Feladatát határozott idejű munkaviszony keretében végezte. Megbízásának tartama alatt saját céget alapított, amelynél szintén vezető tisztséget töltött be. Miután az alperesi kft. többségi tulajdonosa mint a fegyelmi jogkör gyakorlója tudomást szerzett erről a tényről, fegyelmi eljárást rendelt el a felperessel szemben. Határozatában elbocsátással és prémiummegvonással büntette. A felperes keresetében a fegyelmi döntés jogellenességének megállapítását kérte. A Legfelsőbb Bíróság helyt adva a kérelmének kifejtette, hogy az alperes anélkül hozott a felperessel szemben elbocsátást kimondó határozatot, hogy az érintettet a visszahívásra jogosult taggyűlés a tisztségéből felmentette volna. Nem valósíthat meg visszahívást a nem a taggyűlés által hozott határozat. Ügyvezető munkaviszonya ennek megfelelően csak a társaság legfőbb szervének döntése alapján szüntethető meg. Alaki szempontból tehát jogszerű a visszahívás, ha eleget tesz a fenti követelményeknek. Tartalmát tekintve viszont akkor törvényes, ha egybevág a vezető tisztségviselővel fennálló munkaviszony megszüntetésére megállapított munkajogi rendelkezésekkel. 42 Az Mt Kommentár 43 a munkáltatói intézkedés jogcímét oly módon vezeti le a visszahívást kimondó határozat rendelkezéseiből, hogy kimondja, amennyiben a döntés indokolást tartalmaz rendkívüli felmondásnak minősül, ha ez hiányzik, akkor az Mt. 88. (2) bekezdésének esete forog fenn. Az előbbi kritériumok között nem szerepel az, hogy a rendkívüli felmondás azonnali hatályú. Kivételesen ugyanis a bírói gyakorlat megengedi a munkakör kiemelkedően fontos jellegére tekintettel -, hogy a munkáltatói jognyilatkozat közlésének és a munkaviszony megszűnésének időpontja közé egy rövid időtartam beékelődjön. Véleményem szerint elfogadható ez az álláspont, mert nem célszerű felszámolni a jogvi- 310
19 MÁRKUS A.: A VEZETŐ ÁLLÁSÚAKRA VONATKOZÓ SZABÁLYOZÁ S szonyt olyan halasztást nem tűrő feladat befejezése előtt, mint például a számviteli törvény által előírt beszámoló elkészítése. A visszahívás jogintézményével kapcsolatos nézetek között ismeretes további két felfogás, amelyekkel nem értek egyet. Az első ezt a jogi instrumentumot alkalmasnak találja arra, hogy kifejeződjék benne a munkáltató ajánlata a munkaviszony közös megegyezéssel történő megszüntetése iránt. 44 Ehhez természetesen az szükséges, hogy a felek ezt a megoldást munkaszerződésben rögzítsék oly módon, hogy a visszahívást kimondó határozathoz a munkavállaló köteles legyen hozzájárulni. Úgy gondolom, hogy ebben az esetben látszólag egy humánusabb munkaviszony-megszüntetési móddal találkozunk ugyan, de ettől az intézkedés egyoldalú marad. A másik felfogás 45 a visszahívásról szólva azt mondja, hogy az önmagában rendes felmondást valósít meg. Ezt a véleményt azért nem oszthatom, mert a vezető tisztségviselők munkaviszonya a határozott időre szóló kikötés miatt nem szüntethető meg a szerző által említett módon A törvényben meghatározott kizáró ok bekövetkezte és a lemondás A dolgozat témája szempontjából rövid elemzést igényel a Gt.-ben foglalt jogviszony-megszüntetési módok közül a törvényben meghatározott kizáró ok bekövetkezte. Elmondható, hogy ebben az esetben nemcsak a megbízatás, hanem az azon alapuló munkaviszony is a törvény erejénél fogva megszűnik. A lemondás a vezető tisztségviselő olyan egyoldalú akaratnyilatkozata, amelyet a Gt. szerint bármikor, alaki és tartalmi kötöttség nélkül megtehet. Az ügyvezetői teendők ellátására létrejött munkaviszonyát azonban csak az Mt. 88. (1) bekezdése szerint szüntetheti meg. A lemondása így rendkívüli felmondásnak minősül, amely nem válik attól érvénytelenné, hogy nem azonnali hatályú. A Gt. ugyanis úgy rendelkezik: ha a gazdasági társaság működőképessége ezt megkívánja, a lemondás csak annak bejelentésétől számított hatvanadik napon válik hatályossá (Gt. 30. (2) bekezdés). A társasági joggal összhangot teremtő munkajogi bírói gyakorlat is ezt az álláspontot tükrözi A munkaviszony megszüntetése az egyéb vezető állásúak körében Ezek a személyek határozatlan időre szólóan is létesíthetnek munkaviszonyt, amelynek megszüntetése rendes felmondással is történhet. Az Mt (2) bekezdése úgy rendelkezik, hogy erre az esetre nem alkalmazhatóak a törvénynek a felmondás indokolására, a felmondási tilalomra és korlátra, valamint a felmondási időre vonatkozó rendelkezései. E szabálytól, az Mt augusztus 17-én hatályba lépett módosítása óta, a felek nem térhetnek el érvényesen. Kérdésként merül fel, hogy miként kell megítélni ezen időpontot követően a korábbi jogszabályi előírások alapján létrejött, a törvénytől eltérő rendelkezéseket. Átmeneti rendelkezés hiányában elmondható, hogy augusztus 17. után a módosítást kell alkalmazni a felek által korábban kötött megállapodások tekintetében. A törvénytől eltérő rendelkezés kikötésére vonatkozó tilalom csak magának az Mt.-nek a felmondási időre vonatkozó szabálya alkalmazását zárja ki. Nem tiltja azonban, hogy a felek egyéb módon felmondási időt állapítsanak meg, hiszen e jogintézmény nélkül rendes felmondásról nem is lehetne szó. Abban az esetben, ha a korábbi szabályok szerint a felek az Mt. 92. (2) bekezdésének alkalmazását határozták meg a munkaszerződésben, ez a rendelkezés jogszabályba ütközik tehát semmis. Amennyiben azonban a munkaviszony alanyai a módosítás hatályba lépése előtt megállapodásukban a felmondási idő jogalapját, mértékét egyéb módon jelölték meg, e kikötés érvényességét a jogszabályváltozás nem érinti. Lényeges, hogy az Mt (2) bekezdésének személyi hatálya nem terjed ki a 188/A. alapján vezetőnek minősülő munkavállalók jogviszonyára. A jogalkotó ezzel elismeri, hogy e személyeknek méltányolható érdekük fűződik a felmondásvédelemhez. Nem lehet törvényhozói cél e garanciális jogoktól történő megfosztásuk, ezért a munkáltató nem kaphat szabad kezet e tekintetben a rendeltetését vesztett munkaviszony felszámolása során. Az Mt.190. (4) ugyancsak a vezetők szűkebb körére nézve tartalmaz egy korlátozó rendelkezést: 190. (4) Ha a munkáltató a vezető munkaviszonyát csőd- vagy felszámolási eljárás során szünteti meg, a munkaviszony megszüntetésekor járó díjazás szabályait azzal az eltéréssel kell alkalmazni, hogy a munkáltató legfeljebb hat havi átlagkeresetet köteles előre megfizetni. A vezető részére ezt meghaladóan járó díjazás a csőd- vagy felszámolási eljárás megszűnésekor, illetőleg a felszámolási zárómérleg, vagy a záró egyszerűsített mérleg jóváhagyása után válik esedékessé. 311
20 MUNKAJOG 8. A MUNKAVISZONY TARTALMA 8.1. A kollektív szerződés hatályának kérdése Az Mt a szerint a vezetőre a kollektív szerződés hatálya nem terjed ki. Ezt a szabályt csak az első számú vezetőkre kell alkalmazni. Indokolt kizárni őket, mint munkavállalókat e szerződéses jogviszonyból, mivel ők járnak el a munkáltató képviselőjeként a kollektív szerződés megkötésére irányuló tárgyalásokon (ld fejezet). A jogalkotó azonban nem kívánja megfosztani a 188/A. alapján vezetővé minősített munkavállalókat attól, hogy a munkáltatóval való kapcsolatukat e jogintézmény segítségével rendezzék A vezető állású munkavállaló mint a munkáltató képviselője Főszabály szerint minden vezető munkáltatói jogkört is gyakorol, ám megfordítva ez a tétel nem igaz. Nem mindenki tekinthető ugyanis vezetőnek azok közül, akik a munkáltató képviseletében járnak el. 46 A vezető állásúak alárendelt munkavállalókkal szembeni intézkedése jogszerűségéhez felhatalmazottság szükséges. Gazdasági társaságok esetében jogosítványaik eredhetnek: a.) a törvényből, ugyanis a Gt. szerint e jogok gyakorlására a vezető tisztségviselő jogosult. b.) a társasági szerződésből, vagy a gazdasági társaság legfőbb szervének határozatából, mivel a Gt biztosítja, hogy több vezető tisztségviselő esetén az egyikükre, illetve más munkavállalókra is átruházható legyen e jogkör. Lőrincz György megállapítja, hogy ez a rendelkezés a munkáltatói jogok alacsonyabb szintre utalásának lehetőségét tartalmazza. Így pl. a nagyobb munkaszervezettel rendelkező társaságoknál a tulajdonosi jogokat gyakorló szerv a cégvezetőt is megbízhatja e feladatok ellátásával. Megfigyelhető az a.) alapján, hogy a Gt. a vezető tisztségviselőket tekinti általában a munkáltató képviselőinek. Ettől eltérően azonban rendelkezhet a társasági szerződés úgy is, hogy elvonja tőlük e jogkör gyakorlását. Ezáltal a Gt. lehetővé teszi azt, hogy a létesítő okirat a b.) pont alatti esettel ellentétes módon ne lefelé, hanem felfelé utalja ezt a döntési kompetenciát. Így nem egy másik vezetői munkakört betöltő személy, hanem maga a legfőbb szerv járhat el a munkavállalókkal szemben. Ezt tükrözik a Gt. azon szabályai is, amelyek kimondják, hogy a közös vállalatnál és egyesülésnél a tulajdonosi jogokat gyakorló szerv saját egyetértéséhez kötheti a szervezet vezető állású dolgozóival kapcsolatos egyes munkáltatói jogok gyakorlását (Gt.144. (2) bekezdés, 238. (2) bekezdés). Kérdésként merülhet fel, hogy vajon a vezető tisztségviselő jogosult-e a munkáltatói jogkörét másra átruházni. Erre a Gt. nem ad lehetőséget. A Legfelsőbb Bíróság gyakorlata is ezt a megállapítást támasztja alá. Egy peres ügyben 47 a tényállás szerint az alperesi bt. képviselője meghatalmazást adott egy ügyvédnek arra, hogy a felperes munkaviszonyának megszüntetése iránt indítandó eljárásban teljes jogkörrel képviselje. Ezt követően az ügyvéd az érintettel szemben rendes felmondással élt, arra hivatkozással, hogy a közlésre őt a bt. üzletvezetője meghatalmazta. A felperes az intézkedés jogellenességének megállapítása iránt terjesztett elő keresetet. A bíróság úgy foglalt állást, hogy a nem magánszemély (bt.) munkáltató a munkáltatói jogokat csak a szervezetébe tartozó, kijelölt személy (üzletvezető) útján gyakorolhatja. Utalt az Mt. 74. (2) bekezdésére illetve a régi Gt. idevonatkozó szabályaira. Megállapította, hogy a munkáltatói jogkör gyakorlójának kell a döntést meghoznia, amely magában foglalja az intézkedés indokait is. A határozat és ennek indoka jogi képviselő útján is közölhető. Az adott esetben az ügyvéd nem a felmondás közlésére, hanem a döntés meghozatalára kapott tartalmilag meghatalmazást. Ez pedig jogszabályba ütközik, tehát jogellenes és érvénytelen. Az Mt. egy esetet mégis kiemel az érvénytelenség jogkövetkezménye alól: ha olyan személy járt el, aki a munkáltatói jogok gyakorlására nem jogosult, ám a munkavállaló a körülményekből alappal következtethetett az eljáró szerv jogosultságára. Az ilyen jognyilatkozathoz fűződő joghatás bekövetkezik (Mt. 74. (2) bekezdés). Kivételes rendelkezésről van szó, amelynek elkerülésére törekednie kell minden szervezetnek. Fontos kívánalom ezért, hogy a munkavállalókkal szemben gyakorolható jogok rendje legyen világosan és egyértelműen meghatározott a társaságokon belül